《满江红 寄筠心大姊》
清代·周贻繁

万种闲愁，堆叠起、问谁能扫。看此日、幻朱成碧，世情颠倒。

药味此佳痴莫去，花香有韵饥难疗。望玉楼、十二瑞烟飞，云梯杳。

莺语倦，蝉声闹。添别思，怜同调。听子规啼断，几多悲悼。

念旧不归华表壑，避喧枉忆南山豹。倚危楼、湘水一帆风，空凭眺。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。